**DECIZIA ETAPEI DE ÎNCADRARE**

## Nr. din .09.2018

Ca urmare a solicitării de emitere a acordului de mediu adresate de **Comuna Breaza**, cu sediul în com. Breaza, judeţul Suceava, înregistrată la APM Suceava cu nr. 8664/10.08.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.09.2018, că proiectul ***Pod peste râul Moldova pe drumul comunal Făgheţel*** propus a fi amplasat în comuna Breaza, în *situl NATURA 2000 ROSCI 0321- Moldova Superioară* nu se supune evaluării impactului asupra mediului şi se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

**b)** conform citeriilor de selecţie din Anexa 3 la HG nr. 445/2009:

**1. Caracteristicile proiectului**

a)dimensiunea şi concepţia întregului proiect

- Scopul investiţiei: înlocuirea podului existent cu un pod care să corespundă din punct de vedere constructiv şi hidraulic cerinţelor actuale.

- Lucrările prevăzute:

**- construirea unui pod nou în lungime totală de 28,2 m (deschidere = 19,6 m între culei)** din elemente prefabricate – 5 buc. grinzi tip G93-91 pe culei din beton armat, peste râul Moldova în comuna BREAZA, cu lucrările aferente pentru a asigura o funcţionalitate corespunzătoare podului respectiv.

**- consolidarea și apărarea aval și amonte de pod a malurilor** prin execuția de gabioane din piatră brută cu înălțimea de 2,00 m ecranate cu beton simplu clasa C30/37, astfel: stânga amonte pe o lungime de 80,0 m, dreapta amonte pe o lungime de 52,0 m, stânga aval pe o lungime de 20,0 m și dreapta aval pe o lungime de 20,0 m.

- **execuția rampelor de acces la pod pe o lungime totală de 150,0 m** prin realizarea de umpluturi și sistem rutier.

- **execuția unui canal din beton armat** cu lungimea de 50,0 m și lățimea de 1,86 m la bază și 2,0 m la coronament pe afluentul dreapta aval de pod (pr. Făgețel).

- **execuția a 3 podețe din elemente prefabricate** (dale centrale și marginale tip D2C și D2M) executate pe culei din beton armat pentru accesul la 3 proprietăți particulare adiacente zonei peste afluentul dreapta aval de pod (pr. Făgețel).

b) *cumularea cu alte proiecte existente şi/sau aprobate*:- nu este cazul.

c) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

d) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

f) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) riscurile pentru sănătatea umană: efectul va fi pozitiv prin asigurarea scurgerii eficiente a apei prin dimensionarea corespunzătoare a deschiderii podului;

**2. Localizarea proiectului**

a) *utilizarea actual şi aprobată a terenurilor*: conform certificatului de urbanism nr. 17/21.07.2018 eliberat de Comuna Breaza, terenul este situat în intravilanul localităţii Breaza şi este domeniu public reprezentând drum de interes local.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: este situat în situl NATURA 2000 ROSCI 0321- Moldova Superioară, obiectivul existând înainte de înfiinţarea sitului.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0321-Moldova Superioară.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0321- Moldova Superioară.**

c) În Memoriul de prezentare depus de către titularul proiectului sunt cuprinse cele patru aspecte menţionate în Ordinul nr. 19/2010 pentru aprobarea *Ghidului metodologic privind evaluarea decvată a efectelor potenţiale ale planurilor sau proiectelor asupra ariilor naturale protejate de interes comunitar*, la pct. 2.1, Etapa de încadrare: descrierea succintă a proiectului şi amplasarea acestuia în raport cu aria naturală protejată ROSCI 0321-Moldova Superioară, prezenţa/efectivele speciilor de interes comunitar în zona proiectului, estimare impact potenţial asupra speciilor de interes conservative.

Pentru aria de protecţie ROSCI 0321- Moldova Superioară există Plan de management aprobat prin Ordin de ministru( OMMAP nr. Nr. 1136/2016 ).

În memoriu sunt prezentate date despre impactul potenţial şi măsurile care se impun pentru menţinerea unei stări de conservare favorabile pentru speciile de importanţă comunitară, care concordă cu măsurile de management.

Urmare a celor enumerate mai sus s-a luat decizia de emitere a Avizului NATURA 2000.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**ing. Vasile Oşean**

**Şef Serviciu Avize, Acorduri, Autorizaţii, Întocmit,**

**chim. Adina Hobjilă ing. Doru Cojocaru**